"Bread Talk Riverside Plaza" Bakery บรรยากาศสบายๆ เหมาะแก่การนั่งชิวคุยงาน พร้อมทานขนมปังอร่อยๆ !!

bakery ร้านนี้เป็นร้านที่เปิดสาขากระจายอยู่ทั่วประเทศ สำหรับสาขานี้มาเปิดตัวในโครงการ Riverside Plaza ย่านเจริญนคร การเดินทางมาที่โครงการ ให้ขับรถมาตามถนนเจริญนคร มุ่งหน้าสู่ สน.บุคคโล ตัวโครงการจะตั้วอยู่ตรงข้ามกับ สน. การจอดรถให้เลี้ยวเข้าไปจอดในที่จอดของโครงการได้เลย จากนั้นเดินมาที่ชั้น 1 ตัวร้านจะต้องอยู่ที่นั้น สาขานี้เป็นสาขาที่ค่อนข้างใหญ่ มีโซนที่นั่งไว้รองรับลูกค้าได้จำนวนค่อนข้างเยอะ หน้าร้านก็จะมีขนมต่างๆ วางเรียงรายให้เลือกกันอย่างจุใจ ซึ่งขนมส่วนใหญ่ทางร้านจะทำกันสดๆ อบกันที่ร้าน ทำให้มั่นใจได้ว่าขนมสดใหม่แน่นอน การบริการและความสะอาดของทางร้านดี รายการอาหารที่ลองทานวันนี้เป็น ทาร์ตไข่ ที่ทางร้านอบออกมาจากเตาร้อนๆ และพนักงานแนะนำให้ลองทาน จัดแจงซื้อมาลองชิม ตัวแป้งทาร์ตค่อนข้างร่วนเหมือนคุกกี้ที่ร่วนๆ แปลกๆ ส่วนตัวไส้ไข่ที่อบมาร้อนๆ นุ่มละมุน หวาน มัน อร่อยใช้ได้ 

โดยรวม ร้านนี้เป็นร้าน Bakery สาขา ที่เปิดตัวอยู่ในโครงการ Riverside Plaza การบริการและความสะอาดใช้ได้ บรรยากาศเหมาะแก่การนั่งทำงานสบายๆ ราคาเหมาะสม รสชาติอาหารที่ลองทานใช้ได้ เพื่อนๆ ผ่านมาลองมาทานกันนะครับ !! 